جمهور باشقانی رجب طیب اردوغان دونیا بئشدن بویوک اولدوغونو بیر داها وورغولایاراق، بیردن ده بویوک دور، 196 دفعه بویوک دور، دئدی.
جمهور باشقانی و عدالت و اینکیشاف پارتیسی‌نین صدری رجب طیب اردوغان پارتیسی‌نین مرکز قرارگاهیندا پارتی‌نین شهر صدرلری‌نین ایشتیراکی ایله کئچیریلن توپلانتیدا چیخیش ائدیب.
جمهور باشقانی رجب طیب اردوغان ییغینجاقدا بیرلشمیش میللتلر تشکیلاتی‌نین باش مجلیسی‌نین امریکانین قودسون ایسرائیل-ین پایتاختی کیمی تانینماسی حاقیندا قرارینی رد ائدن قطعنامه‌‌نین قبول ائدیلمه‌سینه توخونا‌راق دئدی کی، ایندی بیر داها خاطیرلادیرام، دونیا 5-دن بؤیوک، بیردن ده چوخ بؤیوک‌دور. امریکانین مسئله‌نین باش مجلیسینده موذاکیره سیندن اول اورتایا قویدوغو موضع ایسه اینسانلیغین وجدانیندا درین یارا‌لار آچیب. اوچاقلاریم وار، بومبا‌لاریم وار بومبالاریم، بونلار سیزه گوج قازاندیرماز. یانینیزدا ساده‌جه ایسرائیل و اونا اوخشار 5-6 اؤلکه اولا بیلر، قارشینیزدا 128 اؤلکه‌نین دایاندیغینی گؤرورسونوز. هئچ بیر اؤلکه‌نین، آچیق شکیلده حقوقا ضد و عدالت‌سیزلیک نومونه‌سی اولان بئله حال‌لاردا، مالیه و سیاسی گوجونه گوونه‌رک بوتون دونیانی قایغی‌سیز شکیلده تهدید ائتمه‌یه حاقی یوخ‌دور.
امریکانین لئهینه سس وئرمه‌مه‌لری اوچون اؤلکه‌لری تهدید ائتدیگینی خاطیرلا‌دان اردوغان "دؤولت‌لرین ایراده‌لری نه زامان‌دان بری‌دیر پوللا ساتین آلینماغا باشلاندی. دموکراسی ایراده‌لرین ساتین آلیندیغی بیر آنلاییش، بیر سیستم، بیر رژیم دئییل‌دیر. بونا بئله یاناشان‌لار وارسا اونلار دا درسینی آلماغا محکوم‌دور” دئدی.
بیرلشمیش میللتلر تشکیلاتینین باش مجلیسی‌نین تهدیدلره باخمایا‌راق شرف‌لی موضع نوماییش ائتدیردیگینی وورغولایان اردوغان 9 اؤلکه‌نین قرارین علیهینه، 128 اؤلکه‌نین ایسه لئهینه سس وئردیگینی بیل‌دیره‌رک قبول سسی وئرن بوتون دؤولت‌لری تبریک ائتدی.
امریکانین قودسله علاقه‌لی آتدیغی آدیمین حقوق اساس‌لارینا ضد و قانون‌سوز اولدوغونون بیرلشمیش میللتلر تشکیلاتی طرفین‌دن ده اورتایا قویولدوغونو قئید ائدن اردوغان "آرزو ائدیرم کی، امریکا بو نتیجه‌نی دوشونر" دئدی.
